Hej allesammen I forbindelse med at jeg lagde lidt reklame op for min facebook side med mine tegninger, var der nogen der spurgte efter lidt billeder af hestene. Jeg må ærligt indrømme at jeg ikke kommer ret meget på HN mere, da jeg simpelthen ikke har den store tid til det, med fuldtidsarbejde, tre heste og hvad der ellers skal pakkes ind i hverdagen, så de billeder der er blevet taget gennem det sidste lange stykke tid er mest kommet op inde på min facebook profil, så mine venner har kunne følge lidt med. Men ja, nu var der nogen der spurgte, så kan jeg da godt vise dem lidt frem. Louvre har jeg nok ikke det store at vise frem af, hun har holdt pause hele vinteren da hun sidste efterår blev lidt småhalt, og vi har haft lidt mistanke om noget forbenet dragtbrusk, og så har hun stået med en ret genstridig muk infektion, og nu fik hun så boret en dybtliggende hovbyld ud i går aftes, så nu er alt på standby. I efteråret fik jeg dog lokket min kusine ud på hende sammen med mig og Dorien, så han kunne komme ud og se lidt til verdene "uden for" - hvilket han jo ellers har været meget beskyttet imod, ganske uvilligt fra min side, da det jo kun er mig der rider der hvor jeg har hestene. Så ture sammen med andre kan jeg kun når jeg slæber nogen med, og ture alene, forbi skoler, store veje, indkøscentre, for at komme i skoven er ikke lige det jeg gør mest med min unghest, det er jeg bare alt for meget kylling til. Men hun har det ellers godt alt taget i betragting, den efterhånden ældre dame, og jeg må nok indfinde mig med at hun så småt er på vej på pension. Når hun ellers ikke lige står med en hovbyld hygger vi lidt rundt på banen, som regel uden sadel, eller ja, som sagt i skoven: Rosenheim bliver jo to år nu herom en måneds tid, og han er en, hvis jeg selv skal sige det, meget spændende ung herre. Altid glad, altid med på den værste, altid med krudt i røven og altid med masser af tænding, men ja, jeg kunne jo nok ikke forvente andet med den afstaming. Regner med at han skal lære at blive longeret i år og have trense og sadel på, og så tilrides til næste sommer, hvis han er klar til det, hvilket uden tvil nok skal blive en spændende erfærre...  Men gudesmuk det er han nu altså stadigvæk  Og Dorién, min lille Baby, han har været på lidt ture her i efteråret med Louvre, og så her for en halvanden måneds tid siden, fik jeg muligheden for at flytte ham op på et ridecenter i nærheden et par måneder, da jeg virkelig følte at han var så stor nu at han godt kunne tåle det, samt at han virkelig trængte til at komme ud og se verdene. Andre omgivelser, andre heste, andre mennesker, Han har været enormt beskyttet her hjemme på folden, med de samme rammer siden han var seks måneder. Han har stresset meget over nye situationer, og jeg ville godt give ham muligheden for at komme af sted, og så kunne vi tage alt i hans tempo, stille og roligt, så han kunne se verden an på en ordetlig måde. Og det har han taget rigtig godt, han var ret ked af det den første uges tid, men det var ikke noget lidt kærlige klap og lidt mash ikke kunne klare og han er nu faldet rigtig godt til. Han elsker at kunne lege med de andre drenge på hans størrelse og hver dag er ny og spænende. Her til start har vi taget alt meget roligt, da alt har været rigtig spændende, med fjordheste ("mor se, den er gul!), ælsler, ponyer, børn, hunde og meget mere, så jeg har bare koncentret mig om at give ham nogle gode ture, hvor stress niveauet helst skulle holdes på et minimum, og det er nu ved at give resultater. Jeg mener, han kigger stadig, og alt er stadig spændende, men jeg kan nu efterhånden bede ham om, i kortere eller længere perioder, alt efter dagen, at koncentrer sig om hvad jeg beder ham om, istedet for kun at bede ham om at koncentrer sig om at tage det roligt, og at verdenen ikke spiser ham. Så jeg er virkelig meget tilfreds med min unge dreng, som jeg bare syntes gør det SÅ godt! Her er han løs i ridehuset, efter vi har redet en halv times tid... Og lidt ridebilleder skal i da heller ikke snydes for, Dorien har her for en måneds tid siden fået en helt ny specialsyet sadel, da den anden jeg havde var for smal i taljen og derfor trykkede ham, hvilket gjorde at han hævede omkring rygraden, trods det at han ikke var øm ved berøring. Så der skulle en ny til, og jeg har ikke fortrudt det to sek, det er en helt anden hest at ride, han er meget mere tilpas, og bevæger sig meget mere frit. Og når man får sådan en ny fin sadel, skal der selvfølgelig navn på  Vi kigger på omgivelserne, det er kun 5. gang vi rider på den her bane: Fjordheste i baggrunden, de er altså farlige! Lidt spændt, men det blæste også ret meget den dag. Så prøver vi 2. gear... Han tog det bare så fint den dag, første gang vi kunne koncentrere os om andet end æsler og fjordheste  Han skæver lidt over til hestene på folden her... Og galop, igen han kigger helt vildt  Og her kigger vi på æslerne...  Og han kunne også slappe helt af til sidst, meget stolt heste mor  Og så sluttede vi af med lidt trailertræning, hvilket jeg dog ikke har nogen billeder af, og til trods for to hysteriske damer der flippede ud på sygefolden lige ved siden af, og at han ikke har været i en trailer siden efteråret, tog dig mig tre minutter at læsse den, jeg er bare så stolt, så mors nyinkøbte trailer er bestemt totalt godkendt  Vi siger tak for denne gang, og i samme sætning frabeder vi os negative kommentarer til vores ridning, jeg har fokus på andre ting end dressur lige nu, men det skal nok komme når alt det andet falder på plads  Med venlig hilsen Lotte, Dorién, Rosenheim og Louvre
og jeg kan godt lide ridningen   jeg synes også at han ser større ud, især i fronten 
Så er hjemmesiden opdateret med billeder fra Aarhus Mesterskaberne i spring 
Jeg sad den anden dag og kiggede top25 for working hunter derby 2014. Jeg syntes de er skønne at se på, toplækre trimmede heste og super pæn ridning. Men jeg bed lige mærke i det her: Flaget i baggrunden... Bestyder det at der er dansk deltagelse? Min mand mente, at der jo også bor danskere i usa og det kunne være derfor. Hvad tror i?
Jeg ved ikke, om der er danske deltagere, men en hurtig Googlesøgning viser, at Kastel Denmark er en af sponsorerne, så det kunne måske være en del af svaret.